ล้างเกลือออกจากแฮม กลบความเค็ม
ถ้าเป็นไปได้ ให้ล้างเกลือออกจากแฮมก่อนนำไปปรุงอาหาร เมื่อไหร่ก็ตามที่ทำได้ ให้พยายามล้างเกลือออกจากแฮมก่อนนำไปอบ ย่าง หรืออุ่นร้อน วิธีนี้จะทำให้คุณสามารถล้างเกลือออกได้มากที่สุด ถ้าแฮมเค็มเกินไป การเจือจางเป็นวิธีที่ดีในการกำจัดรสเค็มบางส่วนออกไป นำแฮมไปแช่ไว้ในภาชนะที่มีน้ำเย็นและสะอาด ใช้ฝาหรือฟอยล์อลูมิเนียมปิดภาชนะไว้ จากนั้นนำภาชนะไปใส่ไว้ในตู้เย็นอย่างน้อย 2-4 ชั่วโมง วิธีนี้จะช่วยลดความเค็มของแฮมลงได้  คุณสามารถแช่แฮมไว้ได้นานถึง 72 ชั่วโมงเพื่อกำจัดความเค็มออก ยิ่งคุณแช่นานเท่าไหร่ แฮมก็จะยิ่งเค็มน้อยลงเท่านั้น ถ้าคุณแช่แฮมไว้ในน้ำนานกว่า 4 ชั่วโมง อย่าลืมเปลี่ยนน้ำเรื่อยๆ การเปลี่ยนน้ำทุก 2 ชั่วโมงจะช่วยลดการเจริญเติบโตของแบคทีเรียได้ หลังจากแช่แฮมในน้ำแล้ว ให้ล้างออกด้วยน้ำอีกครั้ง ซึ่งน้ำที่นำมาใช้ล้างแฮมจะต้องเป็นน้ำที่เย็นและสะอาด ล้างแฮมให้ทั่ว วิธีนี้จะช่วยกำจัดเกลือส่วนเกินที่อยู่ด้านนอกของแฮมออกได้ หลังจากล้างเสร็จแล้วก็สามารถนำไปปรุงอาหารได้เลย ถ้าแช่แฮมเพื่อลดความเค็มแล้วแต่ก็ยังไม่ได้ผล ให้ลองนำไปต้ม หั่นแฮมออกเป็นชิ้นใหญ่ๆ แล้วใส่ลงไปในหม้อน้ำเดือด ต้มแฮม 10 นาที วิธีนี้จะช่วยชะล้างเกลือที่ยังหลงเหลืออยู่ได้  หลังจากต้มไปแล้ว 10 นาทีให้ลองชิมเนื้อแฮมดู ถ้ายังเค็มเกินไปอยู่ ให้ลองต้มต่ออีก 1 หรือ 2 นาที อย่าต้มแฮมนานเกินความจำเป็นเพื่อหวังจะเอาเกลือออก เพราะการทำเช่นนั้นอาจทำให้เนื้อแฮมเหนียว แห้ง และไม่น่ารับประทานได้ ถ้าแฮมเค็มเกินไป คุณสามารถลดความเค็มลงได้บ้างด้วยการเสิร์ฟคู่กับผลิตภัณฑ์นม เช่น ชีส ครีมเปรี้ยว หรือคอตเตจชีส เพราะผลิตภัณฑ์นมช่วยต้านรสเค็มของแฮมได้  ลองสับแฮมเป็นชิ้นเล็ก ๆ แล้วนำไปปรุงใส่ในมันฝรั่งอบชีส ใส่แฮมที่มีรสเค็มลงไปในไข่เจียวกับเชดดาร์ชีสและผัก เพื่อให้ได้อาหารเช้าหรืออาหารกลางวันแบบเร็วๆ กรดจะช่วยกลบรสเค็มของแฮมได้ ถ้าแฮมเค็มเกินไป ให้ลองบีบมะนาวลงบนแฮมเล็กน้อยเพื่อกลบความเค็มของแฮม แต่ต้องบีบแค่นิดเดียวและไม่เกิน 1 ช้อนโต๊ะต่อแฮมทั้งชิ้น ถูน้ำมะนาวตรงเนื้อด้านนอกของแฮมแล้วทิ้งไว้ประมาณ 15 นาทีก่อนเสิร์ฟ  คุณอาจจะลองใช้น้ำส้มสายชูกลั่นเพื่อกลบความเค็มได้ หลังจากทิ้งไว้ 15 นาทีแล้วให้ลองชิมแฮม ถ้ายังเค็มเกินไปอยู่ ให้ปล่อยให้น้ำส้มสายชูหรือน้ำมะนาวซึมลงไปในแฮมต่ออีก 10-15 นาที ถ้าคุณกำลังจะจัดการกับแฮมที่เหลือแต่มันเค็มเกินไป คุณก็ยังสามารถใช้ประโยชน์จากมันได้โดยการใช้ให้น้อยลง เช่น ถ้าคุณใส่แฮมลงไปซุปหรือสตูว์ ให้ใส่แค่ ⅔ ของที่สูตรบอก วิธีนี้จะช่วยลดความเค็มลงได้โดยที่คุณยังใช้ประโยชน์จากแฮมที่เหลือได้มากที่สุดด้วย
ล้างเกลือออกจากแฮมก่อนนำไปปรุงอาหาร. แช่แฮมในน้ำ. ล้างแฮมด้วยน้ำสะอาดหลังจากแช่. ลองนำแฮมไปต้ม. เสิร์ฟคู่กับผลิตภัณฑ์นม. บีบมะนาวลงไปในแฮมที่ปรุงสุกแล้วเล็กน้อย. ใส่แฮมลงในจานอาหารให้น้อยลง.
https://www.wikihow.com/Desalt-Ham https://www.wikihow.com/Desalt-Ham
Removing Salt from a Ham Masking the Saltiness